CELEX: 32014R0913
Language: et
Date: 2014-08-21 00:00:00
Title: Komisjoni delegeeritud määrus (EL) nr 913/2014, 21. august 2014 , millega kehtestatakse ajutised erakorralised toetusmeetmed virsiku- ja nektariinitootjate jaoks

22.8.2014   
            
            
               ET
            
            
               Euroopa Liidu Teataja
            
            
               L 248/1
            
         KOMISJONI DELEGEERITUD MÄÄRUS (EL) nr 913/2014,
   21. august 2014,
   millega kehtestatakse ajutised erakorralised toetusmeetmed virsiku- ja nektariinitootjate jaoks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 219 lõiget 1 koostoimes artikliga 228,
   ning arvestades järgmist:
   
               (1)
            
            
               Hooajaliselt kõrge virsikute ja nektariinide pakkumine ning tarbimise vähenemine, mis oli tingitud halbadest ilmastikutingimustest saagikoristuse tippajal, on tekitanud raske turuolukorra ja kõnealuste puuviljade märkimisväärse hinnalanguse. Nende kergesti riknevate puuviljade piiratud säilitusvõimalus ei võimalda tekkinud olukorda kiiresti parandada. Lisaks võib Venemaa keeld importida puu- ja köögivilju Euroopa Liidust olukorda virsiku- ja nektariiniturul veelgi halvendada. Seega on turul tekkinud olukord, kus määruse (EL) nr 1308/2013 kohased normaalsed meetmed näivad olevat ebapiisavad.
            
         
               (2)
            
            
               Selleks et vältida olemasoleva turuolukorra muutumist veel tõsisemaks või pikaajaliseks turuhäireks, on vaja kiiret tegutsemist, et tagada erakorralised toetusmeetmed virsiku- ja nektariinitootjatele saagikoristuse praeguses etapis.
            
         
               (3)
            
            
               Turult kõrvaldamine on tõhus kriisiohjemeede puu- ja köögiviljade ülejäägi puhul, mis on tingitud ajutistest ja ettenägematutest asjaoludest.
            
         
               (4)
            
            
               Tänavuse suve hindade järsu languse mõju leevendamiseks tuleks ajutiselt suurendada liidu finantsabi turult kõrvaldamise jaoks, et jagada puuvilju tasuta teatavatele organisatsioonidele, näiteks heategevusorganisatsioonidele ja koolidele. Seepärast tuleks liidu finantsabi anda kuni 10 % iga tootjaorganisatsiooni turustatud toodangu kohta.
            
         
               (5)
            
            
               Pidades silmas erakorralisi turuhäireid ja tagamaks, et kõik virsiku- ja nektariinitootjad saaksid liidult finantsabi, tuleks abi laiendada virsiku- ja nektariinitootjatele, kes ei ole tunnustatud tootjaorganisatsiooni liikmed.
            
         
               (6)
            
            
               Tootjad, kes ei ole tootjaorganisatsiooni liikmed, peaksid saama 50 % summadest, mis on ette nähtud kehtivate liidu finantsabi sätete raames. Siiski peaksid nad täitma samu või sarnaseid tingimusi nagu tootjaorganisatsioonid. Seetõttu peaks nii nende kui ka tunnustatud tootjaorganisatsioonide suhtes kohaldama määruse (EL) nr 1308/2013 ja komisjoni rakendusmääruse (EL) nr 543/2011 (2) asjaomaseid sätteid.
            
         
               (7)
            
            
               Virsikute ja nektariinide suurenenud tarbimine peaks aitama kiiremini stabiliseerida olukorda turul. Tarbimise soodustamiseks tuleks kasutada müügiedenduskampaaniaid. Seetõttu tuleks tootjaorganisatsioonidele anda täiendavat liidu toetust seoses müügiedenduskampaaniatega.
            
         
               (8)
            
            
               Kõnealune edendustegevuseks ettenähtud toetus tuleks jaotada liikmesriikide vahel, võttes aluseks nende virsikute ja nektariinide tootmise 2012. aastal. Suurem osa tootmisest on koondunud nelja liikmesriiki. 24 liikmesriiki kokku moodustavad ainult 3,7 % liidu virsikute ja nektariinide tootmisest. Selleks et tagada eelarve tõhus kasutamine, ei tuleks toetust anda liikmesriikidele, kelle osa liidu toodangust on alla 1 %.
            
         
               (9)
            
            
               Asjaomased liikmesriigid peaksid saama otsustada, kuidas nad eraldavad käesoleva määrusega ette nähtud täiendavat toetust vastavalt määrusele (EL) nr 1308/2013 ja rakendusmäärusele (EL) nr 543/2011, välja arvatud juhul, kui käesoleva määrusega on sätestatud nende määruste erandid.
            
         
               (10)
            
            
               Selleks et evida vahetut mõju turule ja aidata kaasa hindade stabiliseerimisele, tuleks käesoleva määrusega sätestatud ajutisi erakorralisi toetusmeetmeid kohaldada alates kõnealustest meetmetest teatamisest komisjoni poolt 11. augustil 2014,
            
         ON VASTU VÕTNUD KÄESOLEVA MÄÄRUSE:
   Artikkel 1
   Sisu ja reguleerimisala
   1.   Käesolevas määruses sätestatakse eeskirjad ajutiste erakorraliste toetusmeetmete jaoks CN-koodi 0809 30 alla kuuluvate virsikute ja nektariinide puhul, mis on ette nähtud värskelt tarbimiseks.
   2.   Lõikes 1 osutatud toetusmeetmed hõlmavad järgmist:
   
               a)
            
            
               turult kõrvaldamine, mis toimub 11. augustist kuni 30. septembrini 2014 ja mille viivad läbi liidu puu- ja köögiviljasektori tootjaorganisatsioonid, kes on tunnustatud vastavalt määruse (EL) nr 1308/2013 artiklile 154, ja samuti tootjad, kes ei ole selliste organisatsioonide liikmed; ning
            
         
               b)
            
            
               müügiedenduskampaaniad, nagu on osutatud määruse (EL) nr 1308/2013 artikli 33 lõike 3 punktis c, mille viivad 11. augustist kuni 31. detsembrini 2014 läbi puu- ja köögiviljasektori tootjaorganisatsioonid, kes on tunnustatud vastavalt määruse (EL) nr 1308/2013 artiklile 154.
            
         Artikkel 2
   Finantsabi tootjaorganisatsioonidele turult kõrvaldamiste jaoks
   1.   Artikli 1 lõike 2 punktis a osutatud tegevuse puhul antakse liidu finantsabi turult kõrvaldamise ja tasuta jagamise jaoks määruse (EL) nr 1308/2013 artikli 34 lõike 4 kohaselt maksimaalselt 10 % iga tootjaorganisatsiooni turustatud toodangust.
   2.   Lõikes 1 osutatud liidu finantsabi on ette nähtud tootjaorganisatsioonidele, isegi kui selline turult kõrvaldamine ei ole nende rakenduskavades sätestatud. Määruse (EL) nr 1308/2013 artikli 32 lõiget 2 ei kohaldata seoses liidu finantsabiga käesoleva artikli alusel.
   3.   Lõikes 1 osutatud liidu finantsabi ei võeta arvesse, kui arvutatakse ülempiiri, millele on osutatud määruse (EL) nr 1308/2013 artikli 34 lõikes 2.
   4.   Määruse (EL) nr 1308/2013 artikli 33 lõike 3 neljandas lõigus osutatud ühe kolmandiku suurust künnist ja rakendusmääruse (EL) nr 543/2011 artikli 66 lõike 3 punktis osutatud rakendusfondi suurendamist 25 % ulatuses ei kohaldata kulude suhtes, mis on seotud käesoleva määruse artikli 1 lõike 2 punkti a kohase turult kõrvaldamisega.
   5.   Käesolevas artiklis sätestatud kulutused moodustavad osa tootjaorganisatsioonide rakendusfondist.
   Artikkel 3
   Finantsabi tootjatele, kes ei ole tootjaorganisatsioonide liikmed
   1.   Käesoleva artikli kohaselt antakse puu- ja köögivilja tootjatele, kes ei ole tunnustatud tootjaorganisatsiooni liikmed, liidu finantsabi 50 % ulatuses summadest, mis on sätestatud rakendusmääruse (EL) nr 543/2011 XI lisas.
   2.   Lõikes 1 osutatud liidu finantsabi kasutatakse toodete tarnimiseks, mille on tootjaorganisatsioonid enne turult kõrvaldatud määruse (EL) nr 1308/2013 artikli 34 lõike 4 kohaselt, eeldusel et järgitakse käesoleva artikli lõike 3 esimeses lõigus sätestatud madalamat ülempiiri.
   3.   Tootjad sõlmivad tunnustatud tootjaorganisatsiooniga lepingu kogu käesoleva artikli alusel tarnitavate toodete koguse kohta. Tootjaorganisatsioonid võtavad arvesse kõiki mõistlikke taotlusi tootjatelt, kes ei ole tunnustatud tootjaorganisatsioonide liikmed. Enne lepingu sõlmimist peab tootjaorganisatsioon kontrollima, et lepingu kohaselt tarnitav kogus ei ületa madalamat järgmistest ülempiiridest:
   
               a)
            
            
               10 % tootja kogutoodangust 2012. aastal, tõendusliku väärtusega kirjalike dokumentide põhjal, mille esitab tootja; ning
            
         
               b)
            
            
               tootjaorganisatsiooni ja selle liikmete virsikute ja nektariinide toodangu keskmine saagikus hektari kohta 2012. aastal, korrutatuna 10 % alast, mida tootja kasutab virsikute ja nektariinide tootmiseks 2014. aastal, tõendusliku väärtusega kirjalike dokumentide põhjal, mille esitab tootja.
            
         Liikmesriigid kehtestavad vastavalt virsikute ja nektariinide saagikuse tootjaorganisatsioonide jaoks, kes ei turustanud virsikuid ja/või nektariine 2012. aastal. Kui liikmesriigid kehtestavad piirkondlikud saagikused, siis on piirkonnad määratud määruse (EL) nr 543/2011 artikli 91 lõikes 4, kui see on asjakohane.
   4.   Liidu finantsabi makstakse tootjatele, kes ei ole tootjaorganisatsioonide liikmed, nende tootjaorganisatsiooni poolt, kellega mitteliikmetest tootjad sõlmisid lepingu vastavalt lõikele 3.
   5.   Summad, mis vastavad tegelikele kuludele, mis tekivad tootjaorganisatsioonidele kõnealuste toodete turult kõrvaldamise käigus, jäetakse tootjaorganisatsioonile. Nende kulude tõendamiseks esitatakse arved.
   6.   Kui tootjaorganisatsiooni tunnustamine on peatatud vastavalt rakendusmääruse (EL) nr 543/2011 artikli 114 lõikele 2, loetakse käesoleva artikli kohaldamisel selle liikmeid tootjateks, kes ei ole tunnustatud tootjaorganisatsioon liikmed.
   7.   Turult kõrvaldamise tingimusi ja karistusi nende tingimuste täitmata jätmise eest, nagu on sätestatud määruses (EL) nr 1308/2013 ja rakendusmääruses (EL) nr 543/2011 ning samuti käesoleva määruse artikli 2 lõigetes 2–5, kohaldatakse mutatis mutandis käesoleva artikli tähenduses.
   Artikkel 4
   Turult kõrvaldamise kontrollimine
   Artiklite 2 ja 3 kohase kõrvaldamise puhul kohaldatakse esimese astme kontrolle vastavalt määruse (EL) nr 543/2011 artiklile 108. Kontrollid hõlmavad vähemalt 10 % turult kõrvaldatud toodete kogusest ja 10 % vastavalt tootjaorganisatsioonidest ja tootjatest, kes ei ole tootjaorganisatsiooni liikmed, kes saavad toetusmeetmetest kasu.
   Artikkel 5
   Täiendav toetus tootjaorganisatsioonidele müügiedendustegevuseks
   1.   Liidu kulud, mis on seotud müügiedenduseks ette nähtud täiendava toetusega, millele on osutatud artikli 1 lõike 2 punktis b, ei ületa 3 000 000 eurot.
   See summa jaotatakse liikmesriikide vahel vastavalt käesoleva määruse lisale.
   2.   Tootjaorganisatsioonid esitavad liiikmesriikidele hiljemalt 15. oktoobriks 2014 esialgsed taotlused lõikes 1 osutatud täiendava toetuse saamiseks. Liikmesriigid otsustavad taotluste ja täiendava toetuse tootjaorganisatsioonidele jaotamise üle järgmiselt:
   
               a)
            
            
               kui heakskiidetud taotlused ületavad maksimaalset summat, mis on liikmesriigile eraldatud vastavalt lisale, peab liikmesriik määrama jaotuskoefitsiendi saadud taotluste alusel;
            
         
               b)
            
            
               kui heakskiidetud taotlused ei ületa maksimaalset toetussummat, kehtestatakse koefitsiendiks 100 %.
            
         3.   Lõikes 1 osutatud täiendav toetus on ette nähtud tootjaorganisatsioonidele, isegi kui sellised müügiedendustegevused ei ole nende rakenduskavades sätestatud. Määruse (EL) nr 1308/2013 artikli 32 lõiget 2 ei kohaldata seoses käesoleva artikli alusel antava täiendava toetusega.
   4.   Lõikes 1 osutatud täiendavat toetust ei võeta arvesse, kui arvutatakse ülempiiri, millele on osutatud määruse (EL) nr 1308/2013 artikli 34 lõikes 2.
   5.   Määruse (EL) nr 1308/2013 artikli 33 lõike 3 neljandas lõigus osutatud ühe kolmandiku suurust künnist ja rakendusmääruse (EL) nr 543/2011 artikli 66 lõike 3 punktis c osutatud rakendusfondi suurendamist 25 % ulatuses ei kohaldata kulude suhtes, mis on seotud käesoleva määruse artikli 1 lõike 2 punkti b kohase müügiedendustegevusega.
   6.   Käesolevas artiklis sätestatud kulutused moodustavad osa tootjaorganisatsioonide rakendusfondist.
   Artikkel 6
   ELi toetuse taotlemine ja maksmine
   1.   Tootjaorganisatsioonid esitavad liidu rahalise abi taotluse, mis makstakse neile ja/või tootjatele, kes ei ole tootjaorganisatsiooni liikmed, ning täiendava toetuse taotluse järgmiselt:
   
               a)
            
            
               31. oktoobriks 2014 liidu finantsabi saamiseks kõrvaldamistoiminguteks, millele on osutatud artikli 1 lõike 2 punktis a; ning
            
         
               b)
            
            
               30. jaanuariks 2015 täiendava toetuse saamiseks müügiedendustegevuseks, millele on osutatud artikli 1 lõike 2 punktis b;
            
         2.   Erandina rakendusmääruse (EL) nr 543/2011 artikli 72 esimesest ja teisest lõigust taotlevad tootjaorganisatsioonid finantsabi ja täiendavat toetust, millele on osutatud käesoleva artikli lõikes 1, vastavateks kuupäevadeks, millele on osutatud kõnealuses lõikes.
   3.   Ülemmäära 80 % rakenduskavas esialgselt heakskiidetud abisummast, mis on sätestatud rakendusmääruse (EL) nr 543/2011 artikli 72 kolmandas lõigus, ei kohaldata.
   Artikkel 7
   Teatamine ja kulude deklareerimine
   1.   Liikmesriigid edastavad komisjonile järgmise teabe:
   
               a)
            
            
               28. novembriks 2014 teabe kogu turult kõrvaldatud koguse kohta ja kõigi kõrvaldamistoimingute jaoks liidu finantsabi taotlused ning
            
         
               b)
            
            
               27. veebruariks 2015 teabe müügiedendustegevuse kohta ja kõnealuse edendustegevuse jaoks täiendava toetuse taotlused.
            
         2.   Liikmesriigid deklareerivad komisjonile 27. veebruariks 2015 artiklis 1 osutatud turult kõrvaldamise ja/või müügiedendustegevusega seotud kulud.
   Artikkel 8
   Jõustumine ja kohaldamine
   Käesolev määrus jõustub selle Euroopa Liidu Teatajas avaldamise kuupäeval.
   Seda kohaldatakse alates 11. augustist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. august 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 347, 20.12.2013, lk 671.
   
      (2)  Komisjoni rakendusmäärus (EL) nr 543/2011, 7. juuni 2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 157, 15.6.2011, lk 1).
   
      LISA
      Liikmesriikidele eraldatavad maksimumsummad müügiedendustegevuse täiendava toetuse jaoks, nagu on osutatud artikli 5 lõikes 1
      
                  Liikmesriik
               
               
                  Maksimaalne toetus (eurodes)
               
            
                  Kreeka
               
               
                  317 215
               
            
                  Hispaania
               
               
                  1 132 495
               
            
                  Prantsusmaa
               
               
                  262 089
               
            
                  Itaalia
               
               
                  1 288 201
               
            
                  Kokku
               
               
                  3 000 000